JayJayThrowThrow/commonwealth-wiki-mix huggingface dataset:
কের্মন প্রদেশ

কের্মন ইরানের ৩১টি প্রদেশের একটি। এটি ইরানের দক্ষিণ-পূর্ব অংশে অবস্থিত। কের্মন শহর এর রাজধানী। এই প্রদেশের জনসংখ্যা প্রায় ৩০ লক্ষ (দেশের ৯ তম)। এর মধ্যে কের্মন শহরেই ৪ লক্ষ লোক বাস করে। ২০১৪ সালে এটি ইরানের ৩১টি প্রদেশকে যে পাঁচটি অঞ্চলে ভাগ করা হয় তার পঞ্চমটিতে পড়ে। এটি ইরানের প্রথম বৃহত্তম প্রদেশ , যেটি ইরানের প্রায় ১১ শতাংশ এলাকা জুড়ে রয়েছে।
কাউন্টি

কের্মন প্রদেশের কাউন্টিগুলি হল

*বাফ্ট কাউন্টি
*বার্দসির কাউন্টি
*বাম কাউন্টি
*জিরফ্ট কাউন্টি
*রাফসানজান কাউন্টি
*জারান্দ কাউন্টি
*সিরজান কাউন্টি
*শাহর-এ-বাবাক কাউন্টি
*কারম্যান কাউন্টি
*কাহনুজ কাউন্টি
*কালেহ গঞ্জ কাউন্টি
*মানুজান কাউন্টি
*রুদবার-ই জোনউবি কাউন্টি
*আনবরাবাদ কাউন্টি
*রাবর কাউন্টি
*রিগান কাউন্টি
*আরিজুইয়ে কাউন্টি
*ফাহরাজ কাউন্টি
*ফরিয়াব কাউন্টি
*রাভার কাউন্টি
জনপরিসংখ্যান

কের্মনের বেশিরভাগ লোক পারসিয়ান এবং শিয়া মুসলমান। কের্মন প্রদেশের দক্ষিণে বসবাসরত বেলুচ জনগোষ্ঠী সংখ্যালঘু এবং প্রধানত সুন্নি। কারমেনে সামান্য কিন্তু সাংস্কৃতিকভাবে উল্লেখযোগ্য জোরাস্ট্রিয়ান সংখ্যালঘু রয়েছে।

১৯৯৬ সালে, কের্মনের জনসংখ্যার ৫২.৯% শহুরে এলাকায় বসবাস করতেন, এবং গ্রামীণ অঞ্চলে ৪৬%, বাকি ১.১% অনাবাসী হিসাবে উল্লেখিত ছিল। ২০০৬ সালে শহুরে জনসংখ্যা ৫৮.৫% ছিল, ২০১১ সালে এই হার এক শতাংশ হ্রাস পেয়েছিল। প্রদেশের সবচেয়ে উন্নত এবং বৃহত্তম শহর হিসাবে কারম্যান শহরটি (২০১১সালে জনসংখ্যা: ৬২১,৩৭৪) প্রায় ৮০% শহুরে জনসংখ্যাকে সংযুক্ত করে।

২০১১ সালে প্রদেশের জনসংখ্যা ছিল ৭,৮৬,৪০০ পরিবারের মধ্যে ২৯,৩৮,৯৮৮ জন (১৪,৮২,৩৩৯ পুরুষ; ১৪,৫৬,৬৪৯ মহিলা)। শহুরে এলাকায় ১৬,৮৪,৯৪২ জন, গ্রামাঞ্চলে ১২,৪২,৩৪৪ জন এবং ৬,০৮২ জন অনাবাসী হিসাবে বসবাস করছেন।
প্রিন্স গার্ডেন বা শাহজাদা উদ্যান, একটি ইউনেস্কো বিশ্ব ঐতিহ্যবাহী স্থান]]
অর্থনীতি

১৯২০ সাল নাগাদ, প্রদেশটি তার শাহ জিরা-র গুণমানের জন্য পরিচিত ছিল। বর্তমানে, কারমন ইরানের মোটরগাড়ি শিল্পের একটি বড় অঞ্চল। বিশেষ করে মনোনীত অর্থনৈতিক অঞ্চল, সিরজনকে দক্ষিণ থেকে আমদানি করা বাণিজ্যিক পণ্য হস্তান্তরের পথ (পারস্য উপসাগরের মাধ্যমে) বলে মনে করা হয়। আর্গ এ জাদিদ, ইরানের, কারমেন প্রদেশের আরেকটি বিশেষভাবে চিহ্নিত অর্থনৈতিক অঞ্চল।
তথ্যসূত্র

বিষয়শ্রেণী:ইরানের প্রদেশ
কের্মনশহ প্রদেশ

কের্মনশহ () ইরানের ৩১টি প্রদেশের একটি। প্রদেশটি ১৯৬৯ সাল হতে ১৯৮৬ সাল পর্যন্ত কের্মনশাহান ও ১৯৮৬ সাল হতে ১৯৯৫ সাল পর্যন্ত বাখতারান নামে পরিচিত ছিল। প্রদেশটির রাজধানী হল কের্মনশহ শহর। ইরানের স্বরাষ্ট্র মন্ত্রণালয়ের ২০১৪ সালের বিভাজন অনুযায়ী শহরটি অঞ্চল ৪ এর কেন্দ্র এবং এর কেন্দ্রীয় সচিবালয় কের্মনশহে অবস্থিত। কের্মনশহের অধিকাংশ মানুষ শিয়া। তবে সুন্নি ও ইয়ারসানি সংখ্যালঘু মুসলিমদেরও বসবাস আছে।

২০০৬ সালের জনশুমারি অনুযায়ী কের্মনশহের জনসংখ্যা ছিল ১৮,৪২,৪৫৭ জন এবং খানা সংখ্যা ছিল ৪,৪৪,১৮৫ টি। ২০১১ সালে অনুষ্ঠিত পরবর্তী জনশুমারিতে জনসংখ্যা হয়ে উঠে ১৯,৪৫,২২৭ জন এবং খানা সংখ্যা হয় ৫,৩০,৯১১ টি। ২০১৬ সালের সাম্প্রতিক জনশুমারি অনুযায়ী কের্মনশহের জনসংখ্যা ১৯,৫২,৪৩৪ জন এবং খানা সংখ্যা ৫,৭৬,৮৬১ টি।
আরও দেখুন

* ২০১৭ কের্মনশহ ভূমিকম্প
তথ্যসূত্র

বিষয়শ্রেণী:ইরানের প্রদেশ
খুজেস্তন প্রদেশ

খুজেস্তন () ইরানের ৩০টি প্রদেশের একটি। এটি ইরানের দক্ষিণ-পশ্চিমে ইরাকের বসরা প্রদেশের সাথে সীমান্তে অবস্থিত। খুজেস্তনের রাজধানীর নাম আহভাজ। খুজেস্তন ইরানের প্রাচীনতম প্রদেশ এবং এটিকে ইরানি জাতির জন্মভূমি হিসেবেও অনেক সময় উল্লেখ করা হয়। এখানেই আর্য পার্সি জাতির লোকেরা প্রথম বসতি স্থাপন করে এবং স্থানীয় এলামীয় জাতির লোকদেরকে নিজেদের সাথে মিলিয়ে নেয়। আকাইমেনীয়, পার্থীয় ও সাসানিদ সম্রাজ্যগুলির পত্তন এখানেই হয়েছিল। বর্তমানে এখানে প্রায় ৪৩ লক্ষ লোকের বাস।
আরও দেখুন
তথ্যসূত্র

বিষয়শ্রেণী:ইরানের প্রদেশ
বিষয়শ্রেণী:আরবিভাষী দেশ ও অঞ্চল
রাজাভি খোরসন প্রদেশ

রাজাভি খোরাসান প্রদেশ () ইরানের ৩০টি প্রদেশের একটি। এটি ইরানের উত্তর-পূর্ব অংশে অবস্থিত। মাশহাদ শহর এর রাজধানী। ২০১১ খ্রিষ্টাব্দের আদমশুমারি অনুযায়ী এই প্রদেশে ৫৯ লক্ষ ৯৪ হাজার ৪শ' দুই জন লোক বাস করে। ২০০৪ সালের সেপ্টেম্বর মাসে ইরানের উত্তরপূর্ব দিকের পূর্বতন খোরসন প্রদেশটিকে ভেঙে যে তিনটি প্রদেশ তৈরি করা হয়, এটি তার অন্যতম। ২০১৪ সালের জুন মাসে ইরানের রাজ্যগুলিকে যে পাঁচটি প্রশাসনিক অঞ্চলে ভাগ করা হয়, তাতে এই প্রদেশ অঞ্চল-৫'এর অঙ্গীভূত হয়েছে। বর্তমানে এই রাজ্যে জনঘনত্ব প্রতি বর্গকিলোমিটারে মাত্র ৫০ জন।
ভূগোল

রাজাভি খোরাসান প্রদেশ ইরানের উত্তরপূর্ব অংশে অবস্থিত। রাজধানী মাশহাদ ছাড়াও এই প্রদেশের অন্যান্য গুরুত্বপূর্ণ শহরগুলি হল ঘুচান, দরগাজ, শেনারান, সরখস, ফরিমান, তোরবাৎ-ই-জাম, তেবাদ, খফ, রাশতখার, কাশ্মর, বদখশান, নিশাপুর, সবজেভার, গোনাবাদ, কালাত এবং খলিল আবাদ।
তথ্যসূত্র
আরও দেখুন

* খোরাসান


বিষয়শ্রেণী:ইরানের প্রদেশ
সেম্‌নন প্রদেশ

সেম্‌নন প্রদেশ ইরানের ৩০টি প্রদেশের একটি। এটি ইরানের উত্তরভাগে এলবুর্জ পর্বতমালার দক্ষিণ ঢাল বরাবর অবস্থিত। সেম্‌নন শহর এর রাজধানী। এখানে প্রায় ৬ লক্ষ লোকের বাস।
ভূগোল

প্রদেশটি দুটি ভাগে বিভক্ত: একটি পাহাড়ি অঞ্চল এবং পাহাড়ের পাদদেশে সমভূমি। পূর্ববর্তীটি খনিজগুলির একটি উত্স হওয়ার পাশাপাশি বিনোদনমূলক কার্যকলাপের সুযোগ দেয়, যখন পরেরটি প্রাচীন পার্থিয়ান সাম্রাজ্য এর অন্যতম রাজধানী সহ ইরানের কিছু প্রাচীন শহরকে ঘিরে রাখে।

প্রদেশের প্রতিবেশী গোলেস্তান এবং মাজানদারান প্রদেশ, উত্তর-পূর্বে উত্তর খোরাসান প্রদেশ, তেহরান এবং পশ্চিমে কোম প্রদেশ, দক্ষিণে ইসফাহান প্রদেশ, দক্ষিণ-পূর্বে দক্ষিণ খোরাসান প্রদেশ এবং পূর্বে রাজাভি খোরাসান প্রদেশ।
ভাষা

প্রদেশে কথিত সেমনানী ভাষা (কোমিসেনিয়ান ভাষা নামেও পরিচিত) হল উত্তর-পশ্চিম ইরানী ভাষার একটি অংশ, (২০১৯ সালে শুধু ৬৮,৭০০ ইরানের মাতৃভাষার বক্তা ছিল। ) কিছু উৎসে এই ভাষাগুলিকে শুধুমাত্র "উপভাষা" মর্যাদা দেওয়া হয়। বেশিরভাগ সেমনানী ভাষা বিলুপ্ত পার্থিয়ান এর বংশধর যেখানে সেমনানীকে বিলুপ্ত মধ্যীয় থেকে আসা কাস্পিয়ান ভাষা এর মধ্যে স্থান দেওয়া হয়েছে।

সাহিত্যে ছয়টি সেমনানী ভাষার নাম রয়েছে, এগুলো হল সেমনানী, বিয়াবুনাকি, সংসারি, সোরখেই, আফতারি এবং লাসগারদি - যার মধ্যে কিছু শুধুমাত্র উপভাষা হতে পারে, যদিও তাদের মধ্যে সম্পর্কের বিষয়ে খুব কমই প্রকাশিত হয়েছে।

সেমননি যথাযথ (সেমননী: سمنی زفون), অন্যান্য ক্যাস্পিয়ান ভাষার মতো, প্রাচীন ইরানী মধ্যভাষার সাথে কিছুটা সাদৃশ্য রয়েছে কিন্তু পরবর্তী প্রক্রিয়ায় পার্থিয়ান দ্বারা প্রভাবিত হয়েছিল।
তথ্যসূত্র
আরও দেখুন

বিষয়শ্রেণী:ইরানের প্রদেশ
সিস্তান ও বেলুচিস্তান প্রদেশ

সিস্তন ও বালুচেস্তন প্রদেশ (ফার্সি: استان سیستان و بلوچستان) ইরানের ৩০টি প্রদেশের একটি। এটি দেশের দক্ষিণ-পূর্ব অংশে, পাকিস্তান ও আফগানিস্তানের সাথে সীমান্তে অবস্থিত। জাহেদান শহর প্রদেশটির রাজধানী।

এটি ইরানের বৃহত্তম প্রদেশ। এর আয়তন ১,৮১,৭৮৫ বর্গকিলোমিটার এবং জনসংখ্যা ৪১ লক্ষ। এই প্রদেশের কাউন্টিগুলি হল ইরান শাহ্‌র, চাবাহার, খাশ, জাবোল, জাহেদান, সারাভান এবং নিক শাহ্‌র।

এই অঞ্চলে ইরানের সংখ্যালঘু বেলুচি সুন্নী মুসলমানেরা বাস করেন।
আরও দেখুন

বিষয়শ্রেণী:ইরানের প্রদেশ
বিষয়শ্রেণী:বেলুচিস্তান
তেহরন প্রদেশ

তেহরন প্রদেশ বা তেহরান প্রদেশ () ইরানের ৩০টি প্রদেশের একটি। ইরানের কেন্দ্রীয় মালভূমির উত্তরে প্রায় ১৯ হাজার বর্গকিমি এলাকা জুড়ে এর অবস্থান। প্রদেশটি উত্তরে মাজান্দারান, দক্ষিণে কোম, পূর্বে সেম্‌নান এবং পশ্চিমে মার্কাজি ও কাজভিন প্রদেশ। প্রদেশটির রাজধানী তেহরান সমগ্র ইরানেরও রাজধানী। প্রদেশটিতে ১৩টি শহর, ৪৩টি পৌর এলাকা, এবং ১৩৫৮টি গ্রাম আছে।

১৭৭৮ সালে কাজার রাজবংশ তেহরান শহরকে রাজধানী ঘোষণা করার পর প্রদেশটির গুরুত্ব বৃদ্ধি পায়। বর্তমানে আয়তনের দিক থেকে তেহরান বিশ্বের সবচেয়ে বড় ২০টি নগরীর একটি।
তথ্যসূত্র

বিষয়শ্রেণী:ইরানের প্রদেশ
ইয়াযদ প্রদেশ

ইয়াজদ প্রদেশ () ইরানের ৩০টি প্রদেশের একটি। এটি দেশটির কেন্দ্রভাগে অবস্থিত। এর রাজধানীর নামও ইয়াজদ শহর।

ইয়াজদ প্রদেশটির আয়তন ৭৩,৪৬৭ বর্গকিলোমিটার এবং এটি ১০টি কাউন্টিতে বিভক্ত- মায়বদ, মেহরিজ, তাফত, আর্দাকান, বেহাবাদ, খাতাম, সাদোঘ, বাফক, আবরকুহ এবং রাজধানী ইয়াজদ। এখানে প্রায় সাড়ে সাত লক্ষ লোকের বাস।

২০১৪ সালে প্রদেশটিকে ইরানের ৫ নম্বর প্রশাসনিক অঞ্চলের অন্তর্ভুক্ত করা হয়।
তথ্যসূত্র
আরও দেখুন

বিষয়শ্রেণী:ইরানের প্রদেশ
জান্‌জন প্রদেশ

জান্‌জন প্রদেশ (আজারবাইজানি ভাষায়:زنجان; ফার্সি ভাষায়;زنجان) ইরানের একটি প্রদেশ। এটি ইরানের উত্তর-পশ্চিম অংশে অবস্থিত। জান্‌জন শহর এর প্রশাসনিক কেন্দ্র। জানজান প্রদেশের আয়তন ৩৬,৪০০ বর্গকিলোমিটার। এখানকার বেশির ভাগ জনগণ গ্রামাঞ্চলে বাস করে। জান্‌জন প্রদেশের মোট জনসংখ্যা প্রায় ১৭ লক্ষ। প্রদেশটি ইরানের রাজধানী তেহরান থেকে ৩৩০ কিলোমিটার উত্তর-পশ্চিমে অবস্থিত এবং একটি মহাসড়কের মাধ্যমে তেহরানের সাথে সংযুক্ত। এখানে মূলত আজারবাইজানি জাতির লোক বাস করে।
তথ্যসূত্র
আরও দেখুন

বিষয়শ্রেণী:ইরানের প্রদেশ
ইরানের প্রদেশসমূহ

ইরান ৩০টি প্রদেশে বিভক্ত। ফার্সি ভাষায় এগুলির নাম ওস্তন (استان ostān ওস্তান, বহুবচনে استان‌ها ওস্তন্‌হা)। প্রতিটি প্রদেশ একটি স্থানীয় (সাধারণত বৃহত্তম) শহর থেকে শাসিত হয়, যাকে প্রদেশটির রাজধানী (ফার্সি ভাষায়: مرکز মার্কাজ) বলা হয়। প্রদেশের প্রশাসক হিসেবে থাকেন একজন গভর্নর (ফার্সি ভাষায়: استاندار ওস্তনদর), এবং তাঁকে অভ্যন্তরীণ মন্ত্রণালয় নিয়োগদান করে।

প্রতিটি প্রদেশ আবার অনেকগুলি অংশে বিভক্ত, যাদেরকে ফার্সি ভাষায় বলে শাহ্‌রেস্তন (شهرستان)। প্রতিটি শাহ্‌রেস্তন আবার অনেকগুলি জেলায় বিভক্ত, যেগুলিকে বাখ্‌শ বলে। ( بخش)।

একেকটি শাহ্‌রেস্তান সাধারণত একাধিক শহর (ফার্সি ভাষায়: شهر শাহ্‌র) এবং অনেক গুচ্ছগ্রাম (ফার্সি ভাষায়: دهستان দেহেস্তন) নিয়ে গঠিত। শাহ্‌রেস্তনের একটি শহরকে সাধারণত সেটির রাজধানী বা কেন্দ্রীয় শহরের মর্যাদা দেয়া হয়।
ইতিহাস

১৯৫০ সাল অবধি ইরান ১২টি প্রদেশে বিভক্ত ছিল: আর্দালান, অজারবাইজন, বালুচিস্তান, ফারস, গিলন, আরাক-ই-আজম, খোরাসন, খুজেস্তন, কেরমান, লারেস্তন, লোরেস্তন এবং মাজান্দারান। ১৯৫০ সালে ইরানকে ১০টি প্রদেশে এবং তার অধীনে অনেকগুলো গভর্নরেটে ভাগ করা হয়: গিলান; মাজান্দারান; পূর্ব আজারবাইজান; পশ্চিম আজারবাইজান; কের্মানশাহ; খুজেস্তন; ফার্স; কের্মান; খোরাসন; এসফাহন। ১৯৬০ হতে ১৯৮১ সাল পর্যন্ত এক এক করে অনেকগুলো গভর্নরেটকে প্রদেশে উন্নীত করা হয়। সর্বশেষ ২০০৪ সালে তৎকালীন সর্ববৃহৎ খোরাসান প্রদেশকে তিন ভাগে ভাগ করে তিনটি নতুন প্রদেশ সৃষ্টি করা হয়।
টীকা ও তথ্যসূত্র
আরও দেখুন

বিষয়শ্রেণী:ইরান
বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:ইরানের প্রদেশ
বিষয়শ্রেণী:দেশের প্রশাসনিক উপবিভাগের তালিকা
বিষয়শ্রেণী:ইরানের প্রশাসনিক উপবিভাগ
আল আনবার প্রদেশ

থাম্ব|ডান|আল আনবার প্রদেশ
আল আনবার প্রদেশ () ইরাকের একটি প্রদেশ। আয়তনের দিক থেকে এটি ইরাকের বৃহত্তম প্রদেশ, কিন্তু এটি ইরাকের সবচেয়ে জনবিরল প্রদেশগুলির একটি। সৌদী আরব, সিরিয়া ও জর্দানের সাথে প্রদেশটির সীমান্ত আছে। আল আনবারের সংখ্যাগরিষ্ঠ মুসলিম সুন্নি আরব। আর রামাদি শহর প্রদেশটির রাজধানী।

১৯৭৬ সালের আগে প্রদেশটি "রামাদি" নামে পরিচিত ছিল। ১৯৬২ সালের আগে এর নাম ছিল "দুলাইম"।
তথ্যসূত্র


আরও দেখুন

বিষয়শ্রেণী:ইরাকের প্রদেশ
আর্বিল প্রদেশ

থাম্ব|ডান|250px
থাম্ব|ডান|250px
আর্বিল প্রদেশ (; কুর্দি ভাষায়: هه‌ولێر) ইরাকের একটি প্রদেশ। প্রদেশটি উত্তর ইরাকে অবস্থিত। প্রাদেশিক রাজধানী আর্বিল শহরের নামে প্রদেশটির নামকরণ করা হয়েছে।

আর্বিল প্রদেশের আয়তন ১৪,৪২৮ বর্গকিলোমিটার। ২০০১ সালের হিসাব অনুযায়ী এখানে প্রায় ১৪ লক্ষ লোক বাস করেন। এখানে প্রধানত কুর্দি গোত্রভুক্ত লোকদের বাস, তবে আসিরীয়, আরব ও তুর্কমেন গোত্রের লোকেরা সংখ্যালঘু সম্প্রদায় হিসেবে এখানে বাস করে। ১৯৭৪ সালের পর থেকে আর্বিল প্রদেশটি উত্তর ইরাকের স্বায়ত্বশাসিত কুর্দি অঞ্চল তথা ইরাকি কুর্দিস্তানের অংশ।

প্রদেশের অর্থনীতি মূলত কৃষিনির্ভর। সাদ্দাম হোসেন ও ইরাকি কুর্দিদের মধ্যে লড়াইয়ে এলাকাটির ব্যাপক ক্ষয়ক্ষতি হয়। তবে অনেক স্থানীয় অধিবাসী জাতিসংঘের নিষেধাজ্ঞা উপেক্ষা করে ব্যবসা করে (এর মধ্যে চোরাচালানিও অন্তর্ভুক্ত) জীবিকা অর্জন করেছেন।

২০০৪ সালের আগস্ট থেকে এখানে দক্ষিণ কোরীয় সৈন্যের একটি দল এখানে শান্তিরক্ষা ও পুনর্নির্মাণ কাজ দেখাশোনার দায়িত্বে আছে।
তথ্যসূত্র


আরও দেখুন

বিষয়শ্রেণী:ইরাকের প্রদেশ
বাবিল প্রদেশ

বাবিল () ইরাকের একটি প্রদেশ। এর আয়তন ৬৪৬৮ বর্গকিলোমিটার। ২০১৪ সালে প্রাক্কলিত জনসংখ্যা ২০,০০,০০০

আল হিল্লাহ শহর বাবিল প্রদেশের রাজধানী। এছাড়াও এই প্রদেশে আল মুসাইয়িব শহর এবং প্রাচীন ব্যাবিলন শহরের ধ্বংসাবশেষ অবস্থিত। ব্যাবিলন শহরের স্থানীয় নাম বাবিল থেকেই প্রদেশটির নামকরণ করা হয়েছে। ১৯৭১ সালের আগে প্রদেশটির নাম ছিল হিল্লাহ প্রদেশ।

বাবিল প্রদেশের প্রাচীন ব্যাবিলন শহর প্রাচীনকালে বর্তমান বাগদাদের দক্ষিণে ফোরাত নদীর তীরে অবস্থিত ব্যাবিলোনিয়া রাজ্যের রাজধানী ছিল। খ্রিস্টপূর্ব ৩য় সহস্রাব্দ থেকেই এখানে মনুষ্য বসতি ছিল, তবে খ্রিস্টপূর্ব ২য় সহস্রাব্দের শুরুতে এসে ব্যাবিলনের প্রথম রাজবংশের রাজাদের অধীনে শহরটি গুরুত্বপূর্ণ হয়ে ওঠে। এই রাজবংশের বিখ্যাত ৬ষ্ঠ রাজা হাম্মুরাবি (১৭৯২-১৭৫০ খ্রিপূ) ব্যাবিলনকে এক বিশাল সাম্রাজ্যের রাজধানীতে পরিণত করেন।
আরও দেখুন

বিষয়শ্রেণী:ইরাকের প্রদেশ
বাগদাদ প্রদেশ

বাগদাদ প্রদেশ (Baghdad Governorate) () ইরাকের একটি প্রদেশ। বাগদাদ শহর ও তার আশেপাশের পৌর এলাকাগুলি নিয়ে এটি গঠিত। এদের মধ্যে আছে আল মাহমুদিয়াহ এবং আবু গারিব। প্রদেশটির আয়তন ৭৩৪ বর্গকিলোমিটার। এটি ইরাকের ক্ষুদ্রতম প্রদেশ, কিন্তু জনসংখ্যার দিক থেকে এটি প্রদেশগুলির মধ্যে প্রথম। ২০০৩ সালের প্রাক্কলিত হিসাব অনুযায়ী এই প্রদেশে প্রায় ৬৪ লক্ষ লোক বাস করেন।
আরও দেখুন

বিষয়শ্রেণী:ইরাকের প্রদেশ
বিষয়শ্রেণী:বাগদাদ প্রদেশ
বাসরাহ প্রদেশ

আল বাসরাহ প্রদেশ ইরাকের একটি প্রদেশ। এর আয়তন ১৯,০৭০ বর্গ কিলোমিটার এবং ২০০৩ সালেরর প্রাক্কলিত হিসাব অনুযায়ী এই প্রদেশের জনসংখ্যা প্রায় ২৬ লক্ষ। বসরা শহর প্রদেশটির রাজধানী ও ইরাকের ২য় বৃহত্তম শহর। এই প্রদেশের অন্যান্য গুরুত্বপূর্ণ শহরগুলির মধ্যে আছে কোর্না, আজ জুবাইর, উম্ম কাসর এবং আবু আল খাসিব কুয়েতের সাথে দক্ষিণে এবং ইরানের সাথে পূর্বে প্রদেশটির সীমান্ত আছে।
আরও দেখুন

বিষয়শ্রেণী:ইরাকের প্রদেশ
দহুক প্রদেশ

দহুক (কুর্দি ভাষায়: دهۆك) ইরাকের একটি প্রদেশ। এটি ইরাকের উত্তর সীমানায় স্বায়ত্বশাসিত ইরাকি কুর্দিস্তানে অবস্থিত। দহুক শহর এর রাজধানী। এছাড়াও এখানে জাখো শহর অবস্থিত, যা ইতিহাসের বিভিন্ন সময়ে তুরস্কের সাথে সীমান্ত নির্ধারণে চেকপয়েন্ট শহর হিসেবে কাজ করেছে। ১৯৭৬ সালের পূর্বে দহুক প্রদেশের বৃহত্তর নিনাওয়া প্রদেশের (তৎকালীন মোসুল প্রদেশ) অন্তর্ভুক্ত ছিল।

১৯৯১ সালের পারস্য উপসাগরীয় যুদ্ধে দহুক শহর পরিত্যক্ত হয় এবং স্থানীয় কুর্দি জনগণের প্রতি বিদ্বেষভাবাপন্ন ইরাকি সেনাবাহিনী এটি দখলে নেয়। বর্তমানে সাদ্দাম-পরবর্তী শাসনামলে দহুক প্রদেশটি আবারও সমৃদ্ধি লাভ করছে।
আরও দেখুন
তথ্যসূত্র

বিষয়শ্রেণী:ইরাকের প্রদেশ
বিষয়শ্রেণী:১৯৭৫-এ প্রতিষ্ঠিত রাষ্ট্র ও অঞ্চল
দিয়ালা প্রদেশ

দিয়ালা () ইরাকের একটি প্রদেশ। বাগদাদের উত্তর-পূর্ব দিকে শুরু হয়ে এটি ইরানীয় সীমান্ত পর্যন্ত প্রসারিত। এর রাজধানীর নাম বাকুবা। প্রদেশটির আয়তন ১৭,৬৮৫ বর্গকিলোমিটার। প্রদেশের একটি বড় অংশ দিয়ে দিয়ালা নদী প্রবাহিত হয়েছে। দিয়ালা নদী দজলা বা তাইগ্রিস নদীর একটি প্রধান উপনদী। দিয়ালা প্রদেশ দুইটি বড় নদীর সন্নিকটে অবস্থিত হওয়ার কারণে এখানে কৃষিকাজের, বিশেষত খেজুর গাছ চাষের প্রসার ঘটেছে। প্রচুর কমলা উৎপাদিত হয় বলে এটি মধ্যপ্রাচ্যের কমলা রাজধানী নামেও পরিচিত। এই প্রদেশে হামরিন পর্বতশ্রেণী অবস্থিত। ২০০৩ সালের প্রাক্কলন অনুযায়ী এখানকার জনসংখ্যা প্রায় ১৩ লক্ষ। এদের প্রায় সবাই সুন্নি আরব। তবে এখানে যথেষ্ট সংখ্যক শিয়া ও কুর্দীও বসবাস করেন। দিয়ালার স্থানীয় কাউন্সিল তিনটি রাজনৈতিক ব্লকে বিভক্ত: ঐক্যবদ্ধ শিয়া কোয়ালিশন (২১ জন), সুন্নী ইরাকি ইসলামী পার্টি (১৪ জন) এবং কুর্দিস্তান কোয়ালিশন (৭)।
আরও দেখুন

বিষয়শ্রেণী:ইরাকের প্রদেশ
কারবালা প্রদেশ

কারবালা প্রদেশ (আরবি ভাষায়:كربلاء) ইরাকের একটি প্রদেশ। এর রাজধানী কারবালা শহর। কারবালা শিয়া মুসলিম ধর্মাবলম্বীদের একটি পবিত্র তীর্থস্থান। এখানে শিয়াদের অত্যন্ত সম্মানিত ব্যক্তিত্ব ইমাম হুসেনের সমাধি অবস্থিত। শিয়া মুসলিমেরা ইরান, আফগানিস্তান ও পাকিস্তান থেকে দলে দলে এখানে তীর্থে আসেন।

সম্প্রতি মার্কিন দখলকারী সেনারা ৮ম প্রদেশ হিসেবে কারবালাকে ইরাকি সরকারের সম্পূর্ণ নিয়ন্ত্রণে দিয়ে দেয়।
তথ্যসূত্র


আরও দেখুন

বিষয়শ্রেণী:ইরাকের প্রদেশ
বিষয়শ্রেণী:শিয়া ইসলাম
মায়সান প্রদেশ

মায়সান () ইরাকের একটি প্রদেশ। এটি দেশটির পূর্ব অংশে ইরানের সাথে সীমান্তে অবস্থিত। এর রাজধানী শহরের নাম আমারাহ, যেটি ফোরাত নদীর উপর অবস্থিত। প্রদেশটির দ্বিতীয় বৃহৎ লোকালয়ের নাম মাজার আল-কাবির। ১৯৭৬ সালের আগে প্রদেশটি আমারা প্রদেশ নামে পরিচিত ছিল।

মায়সানের জনগণের অধিকাংশই শিয়া মুসলিম। ইরান-ইরাক যুদ্ধের সময় এটি ছিল একটি প্রধান যুদ্ধক্ষেত্র, ফলে এখানকার জনগণের অনেকেই ক্ষয়ক্ষতি ও প্রাণহানির শিকার হন। পরবর্তীকালে ১৯৯১ সালে শিয়া অভ্যুত্থানের সময়েও এখানে প্রচুর ক্ষয়সাধন হয়। জলাময় এই প্রদেশে অনেক ঐতিহ্যবাহী জলা আরবের (Marsh Arabs) বাস।

২০০৩ সালে ইঙ্গ-মার্কিন যৌথ বাহিনী এটির নিয়ন্ত্রণ নেয়।

২০০৫ সালে মায়সান, বাসরাহ ও জি কার প্রদেশকে একত্র করে দক্ষিণ-পূর্ব ইরাকে একটি বৃহত্তর প্রদেশ গঠনের উপর আলোচনা চলছিল।
আরও দেখুন

বিষয়শ্রেণী:ইরাকের প্রদেশ
বিষয়শ্রেণী:১৯৭৫-এ প্রতিষ্ঠিত রাষ্ট্র ও অঞ্চল
নাজাফ প্রদেশ

নাজাফ প্রদেশ () ইরাকের একটি প্রদেশ। প্রদেশটির আয়তন ২৮,৮২৪ বর্গকিলোমিটার। ২০০৩ সালে এর প্রাক্কলিত জনসংখ্যা ছিল ৯ লক্ষেরও বেশি। ১৯৭৬ সালের আগে প্রদেশটি দিওয়ানিয়া প্রদেশের অন্তর্ভুক্ত ছিল। বর্তমান আল মুসান্না ও আল-কাদিসিয়্যাহ প্রদেশগুলিও এই দিওয়ানিয়া প্রদেশের অংশ ছিল। দখলকারী কোয়ালিশন সেনাবাহিনী ৩য় প্রদেশ হিসেবে নাজাফকে ইরাকি পূর্ণ নিয়ন্ত্রণে হস্তান্তর করে।

প্রদেশের রাজধানী নাজাফ শহর। আল কুফাহ এই প্রদেশের আরেকটি বড় শহর। দুইটি শহরই শিয়া মুসলিমদের পবিত্র তীর্থস্থল। এই প্রদেশের অধিকাংশ জনগণই শিয়া মুসলিম।
আরও দেখুন

বিষয়শ্রেণী:ইরাকের প্রদেশ
বিষয়শ্রেণী:১৯৭৫-এ প্রতিষ্ঠিত রাষ্ট্র ও অঞ্চল
নিনাওয়া প্রদেশ

নিনাওয়া () উত্তর ইরাকে অবস্থিত ইরাকের একটি প্রদেশ। নিনাওয়াকে বাইবেলে আসিরীয় সাম্রাজ্যের নিনেভেহ শহর নামে উল্লেখ করা হয়েছে। প্রদেশটির আয়তন ৩৭,৩২৩ বর্গকিলোমিটার এবং জনসংখ্যা প্রায় ২৬ লক্ষ। মোসুল এই প্রদেশের প্রধান শহর ও রাজধানী। শহরটি দজলা বা তাইগ্রিস নদীর তীরে প্রাচীন নিনেভেহ শহরের ধ্বংসাবশেষের বিপরীত তীরে অবস্থিত। এই অঞ্চলের আরেকটি বড় শহর হল তাল আফার। ১৯৭৫ সালের আগে এই প্রদেশটি মোসুল প্রদেশ নামে অরিচিত ছিল এবং বর্তমান দহুক প্রদেশটিও এই মোসুল প্রদেশের অন্তর্গত ছিল। শহর দুইটি ২০০৩ সালের ইরাক আক্রমণের শিকার হয়, তবে তেমন ক্ষয়ক্ষতি হয় নি। ২০০৪ সালে অবশ্য শহর দুইটি মার্কিন সেনাবাহিনী এবং ইরাকি গেরিলা মুক্তিবাহিনীর রণক্ষেত্রে পরিণত হয়। গেরিলারা ফালুজার যুদ্ধশেষে নিনাওয়াতে স্থানান্তর করে।
আরও দেখুন

বিষয়শ্রেণী:ইরাকের প্রদেশ
আল মুসান্না প্রদেশ

আল মুসান্না (আরবি: المثنى) ইরাকের একটি প্রদেশ। এটি দেশটির দক্ষিণ অংশে সৌদি আরবের সীমান্তে অবস্থিত। সামাওয়াহ শহর প্রদেশটির রাজধানী। ১৯৭৬ সালের আগে শহরটি দিওয়ানিয়া প্রদেশের অংশ ছিল। তখন নাজাফ এবং আল কাদিসিয়্যাহ প্রদেশগুলিও দিওয়ানিয়া প্রদেশের অংশ ছিল।

আল মুসান্না প্রদেশে সুমেরীয় সভ্যতার প্রাচীন শহর উরুকের ধ্বংসাবশেষ অবস্থিত। এই উরুক থেকেই দেশটির ইরাক নাম এসেছে।

২০০৬ সালের ১৩ই জুলাই দখলরত ব্রিটিশ, মার্কিন ও জাপানি সেনারা ইরাক সরকারে হাতে ১ম প্রদেশ হিসেবে আল মুসান্নাকে হস্তান্তর করে।
তথ্যসূত্র
আরও দেখুন

বিষয়শ্রেণী:ইরাকের শহর
বিষয়শ্রেণী:ইরাকের প্রদেশ
আল-কাদিসিয়্যাহ প্রদেশ

থাম্ব|ডান|আল দিওয়ানিয়াহ শহরটি এর রাজধানী

আল-কাসিদিয়্যাহ প্রদেশ () ইরাকের একটি প্রদেশ। এটি দেশটির কেন্দ্রভাগে অবস্থিত। আল দিওয়ানিয়াহ শহরটি এর রাজধানী। ১৯৭৬ সালের আগে প্রদেশটি আল মুসান্না ও নাজাফ প্রদেশের সাথে বৃহত্তর আদ-দিওয়ানিয়াহ প্রদেশের অংশ ছিল।

২০০৭ সালের ১১ই আগস্ট প্রদেশের গভর্নর খালিল জালিল হানজা, এবং প্রদেশের পুলিশ প্রধান রাস্তায় এক বোমা হামলায় নিহত হন।
তথ্যসূত্র
আরও দেখুন

বিষয়শ্রেণী:ইরাকের প্রদেশ
কির্কুক প্রদেশ

কির্কুক প্রদেশ, প্রাক্তন আত-তামিম প্রদেশ, ইরাকের উত্তরাঞ্চলে অবস্থিত একটি প্রদেশ। ১৯৭৬ থেক ২০০৬ সাল পর্যন্ত এটি আত-তামিম প্রদেশ () নামে পরিচিত ছিল। আত-তামিম অর্থ সরকারের মালিকানাধীন। এখানে পেট্রোলিয়াম ও প্রাকৃতিক গ্যাসের বিশাল মজুদ আছে। ১৯৭৬ সালের আগেও প্রদেশটি কির্কুক প্রদেশ নামে পরিচিত ছিল। সেসময় এটিতে পার্শ্ববর্তী আস সুলায়মানিয়াহ প্রদেশটি অন্তর্ভুক্ত ছিল। ২০০৬ সালের মধ্যভাগে বাথ পার্টি-পূর্ব কির্কুক নামটি আবার প্রতিষ্ঠিত করা হয়।

প্রদেশটির আয়তন ১০,২৮২ বর্গকিলোমিটার। ২০১১ সালের হিসাবে জনসংখ্যা ১৩,৯৫,৬১৪ জন। । কির্কুক শহর প্রদেশটির রাজধানী। প্রদেশটি চারটি জেলায় বিভক্ত। এই প্রদেশে কুর্দী, তুর্কমেন, আরব ও আসিরীয় গোত্রের লোক মিলেমিশে বাস করেন। ইরাকি তুর্কমেনরা কির্কুককে তাদের সাংস্কৃতিক কেন্দ্র হিসেবে গণ্য করে।
তথ্যসূত্র
আরও দেখুন

বিষয়শ্রেণী:ইরাকের প্রদেশ
সালাহউদ্দিন প্রদেশ

সালাহউদ্দিন () ইরাকের একটি প্রদেশ। এটি বাগদাদ শহরের উত্তরে অবস্থিত। প্রদেশটির আয়তন ২৪,৭৫১ বর্গকিলোমিটার। ২০০৩ সালে প্রদেশটির প্রাক্কলিত জনসংখ্যা ছিল ১,১৪৬,৫০০। তিকরিত শহর প্রদেশটির রাজধানী। প্রদেশটির সবচেয়ে বড় শহর হল সামারা। ১৯৭৬ সালের আগে প্রদেশটি বাগদাদ প্রদেশের অংশ ছিল।

১২শ শতকের কুর্দি নেতা সালাহউদ্দিনের নামানুসারে প্রদেশটির নামকরণ করা হয়েছে। অনেক সময় এটিকে সালাহউদ্দিন প্রদেশ নামেও ডাকা হয়।
আরও দেখুন

*সালাহউদ্দিন
তথ্যসূত্র

বিষয়শ্রেণী:ইরাকের প্রদেশ
বিষয়শ্রেণী:সালাউদ্দিন প্রদেশ
বিষয়শ্রেণী:১৯৭৫-এ প্রতিষ্ঠিত রাষ্ট্র ও অঞ্চল
বিষয়শ্রেণী:সালাহুদ্দিন
ওয়াসিত প্রদেশ

থাম্ব|ডান|ওয়াসিতে শরাবাই স্কুলের গেট
ওয়াসিত প্রদেশ () ইরাকের একটি প্রদেশ। এটি দেশটির পূর্বাঞ্চলে অবস্থিত। আরবি শব্দ ওয়াসিত, যার অর্থ মধ্যস্থল, থেকে এই প্রদেশটির নাম এসেছে। নামকরণটি যথার্থ কেননা প্রদেশটি বাগদাদ ও বসরা শহরের মাঝখানে দজলা বা তাইগ্রিস নদীর তীরে অবস্থিত। এই প্রদেশের রাজধানী শহর আল কুত। আল হাই ও ওয়াসিত আরও দুইটি প্রধান শহর। ১৯৭৬ সালের আগে এটি কুত প্রদেশ নামে পরিচিত ছিল।
তথ্যসূত্র
আরও দেখুন

বিষয়শ্রেণী:ইরাকের প্রদেশ
ইরাকের প্রদেশসমূহ

থাম্ব|ডান|300px|ইরাকের ১৮টি প্রদেশ, সংখ্যাচিহ্নিত
ইরাক ১৮টি প্রদেশে বিভক্ত। এগুলিকে ইরাকের প্রশাসনিক পরিভাষায় "মুহাফাজাহ" বলা হয়। এগুলি হল:

# বাগদাদ প্রদেশ (بغداد)
# সালাহ আদ দিন প্রদেশ (صلاح الدين)
# দিয়ালা প্রদেশ (ديالى)
# ওয়াসিত প্রদেশ (واسط)
# মায়সান প্রদেশ (ميسان)
# বাসরাহ প্রদেশ (البصرة)
# জি কার প্রদেশ (ذي قار)
# আল মুসান্না প্রদেশ (المثنى)
# আল-কাদিসিয়্যাহ প্রদেশ (القادسية)
# বাবিল প্রদেশ (بابل)
# কারবালা প্রদেশ (كربلاء)
# নাজাফ প্রদেশ (النجف)
# আল আনবার প্রদেশ (الأنبار)
# নিনাওয়া প্রদেশ (نينوى)
# দহুক প্রদেশ (دهوك)
# আর্বিল প্রদেশ (أربيل)
# আত-তামিম প্রদেশ (التاميم), বর্তমান কির্কুক প্রদেশ।
# আস সুলায়মানিয়াহ প্রদেশ (السليمانية)

ইরাকের বর্তমান প্রাদেশিকীকরণ ১৯৭৬ সালে সম্পন্ন হয়। প্রতিটি প্রদেশ অনেকগুলি কাদা বা জেলায় বিভক্ত। উত্তরের কিছু প্রদেশ নিয়ে বর্তমানে ইরাকে একটি স্বায়ত্বশাসিত এলাকা আছে যা ইরাকি কুর্দিস্তান নামে পরিচিত।
আরও দেখুন

বিষয়শ্রেণী:ইরাক
বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:ইরাকের প্রদেশ
বিষয়শ্রেণী:দেশের প্রশাসনিক উপবিভাগের তালিকা
বাদঘিজ প্রদেশ

বাদঘিজ প্রদেশ () আফগানিস্তানের ৩৪টি প্রদেশের একটি। এটি উত্তর-পশ্চিম আফগানিস্তানে, মুর্গাব নদী ও হারি রুদ নদীর অন্তর্বর্তী স্থানে অবস্থিত এবং উত্তরে সারাখ্‌স মরুভূমির প্রান্ত পর্যন্ত বিস্তৃত। প্রদেশটি ১৯৬৪ সালে হেরাত ও মেমানেহ প্রদেশের অংশবিশেষ নিয়ে গঠিত হয়। এর আয়তন ২০,৫৯১ বর্গ কিমি।
তথ্যসূত্র
আরও দেখুন

বিষয়শ্রেণী:আফগানিস্তানের প্রদেশ
বিষয়শ্রেণী:বাদঘিজ প্রদেশ
বিষয়শ্রেণী:১৯৬৪-এ প্রতিষ্ঠিত রাষ্ট্র ও অঞ্চল
বামিয়ান প্রদেশ

বমিয়ন বা বামিয়ন প্রদেশ () আফগানিস্তানের ৩৪টি প্রদেশের একটি। এটি দেশের কেন্দ্রভাগে অবস্থিত। এর রাজধানীর নামও বামিয়ন। এখানে হাজারা শিয়া সম্প্রদায়ের লোকেদের বসবাস। এই প্রদেশের আয়তন ১৭হাজার ৪১১ বর্গকিলোমিটার। প্রদেশটি প্রশাসনিকভাবে ৪টি জেলা ও ১টি উপজেলায় বিভক্ত (১৯৮৪ সাল)। সমগ্র প্রদেশের একমাত্র শহরাঞ্চল প্রাদেশিক রাজধানী বামিয়ান শহর। ১৯৬৪ সালে পূর্ববর্তী কাবুল ও পারোয়ান প্রদেশের অংশবিশেষ নিয়ে এই প্রদেশটি তৈরি করা হয়।

অতীতে কেন্দ্রীয় আফগানিস্তান রেশম পথের ওপরে অবস্থিত ছিল। এখানে রোমান সাম্রাজ্য, চীন, মধ্য ও দক্ষিণ এশিয়ার বণিকেরা আসা-যাওয়া করত। এখানকার শিল্পকলায় গ্রিক, পারসিক, ও বৌদ্ধধর্মের নানা শিল্পকর্মের এক অদ্বিতীয় সম্মিলন ঘটেছে। এর নাম দেয়া হয়েছে গ্রিক-বৌদ্ধ শিল্পকলা বা গান্ধার শিল্প।
আরও দেখুন

* বামিয়ান উপত্যকা
* বামিয়ানের বুদ্ধমূর্তি
* বামিয়ান শহর
তথ্যসূত্র


বিষয়শ্রেণী:আফগানিস্তানের প্রদেশ
বিষয়শ্রেণী:বামিয়ান প্রদেশ
বিষয়শ্রেণী:রেশম পথের উপর অবস্থিত স্থান
হেলমান্দ প্রদেশ

হেলমান্দ প্রদেশ () আফগানিস্তানের ৩৪টি প্রদেশের একটি। এটি আফিগানিস্তানের দক্ষিণ-পশ্চিম অংশে অবস্থিত। লাশকার গহ শহর প্রদেশের রাজধানী। এটি মূলত একটি মরুময় অঞ্চল। হেলমান্দ নদী প্রদেশের মধ্য দিয়ে প্রবাহিত হয় এবং সেচের পানি সরবরাহ করে। হেলমান্দ প্রদেশে প্রায় সাড়ে সাত লক্ষ লোকের বাস। বেশির ভাগ লোক পশতুন জাতির। এছাড়া এখানে হাজারা, বালোচি, ব্রাহুই এবং তাজিক জাতির লোকেরাও বাস করে।

হেলমান্দ বিশ্বের বৃহত্তম আফিম-উৎপাদনকারী অঞ্চল।ছিল

তবে ২০২১ সালে তালিবান তালেবান ক্ষমতায় আসার পর মাদক বিরোধী অভিযানের ফলে একদম শূন্যেয় নিয়ে আসে ইসলামী ইমারাত আফগানিস্তানের তালেবান সরকার
তথ্যসূত্র

বিষয়শ্রেণী:আফগানিস্তানের প্রদেশ
বিষয়শ্রেণী:হেলমান্দ প্রদেশ
কান্দাহার প্রদেশ

কান্দাহার (প্রদেশ) (), ()) হচ্ছে আফগানিস্তানের ৩৪টি প্রদেশের মধ্যে একটি যা দেশটির দক্ষিণাঞ্চলে পাকিস্তানের কোল ঘেষে অবস্থিত। এটি পশ্চিমে হেলমান্দ, উত্তরে জবোল প্রদেশ ও পূর্বে ওরুজ্‌গন প্রদেশ দ্বারা ঘেরা। এই প্রদেশটির রাজধানী হচ্ছে কান্দাহার নগরী। যা আওরংবাদ নদীর তীরে অবস্থিত।

এই প্রদেশটি মূলত ১৮টি বিভাগ নিয়ে গঠিত যাতে ১ হাজারের উপরে গ্রাম রয়েছে। কান্দাহার প্রদেশে ২০১২ সালের আদমশুমারি অনুযায়ী ১১,৫১,১০০ মানুষ বাস করেন যাদের অধিকাংশই উপজাতি ও গ্রামীণ জনগোষ্ঠী। জাতি অনুসারে পশতু জাতিগোষ্ঠীর মানুষই বেশি বাস করে, তাছাড়া এখানে তাজিক, উজবেক, হাজারা ও বালুচ জাতিগোষ্ঠীর মানুষেরও বাস রয়েছে। কান্দাহার ইতিহাসে সমৃদ্ধ। এর প্রতিষ্ঠাতা হচ্ছেন মহামতি আলেকজান্ডার।
ইতিহাস

থাম্ব|বাম| পাদশাহনামা থেকে ক্ষুদ্রতম অংশে ১৬৩৮ খ্রিস্টাব্দে কিলিজ খানের নেতৃত্বে [[শাহ জাহান এর মুঘল সৈন্যের কছে শিয়া সাফাভিদের আত্ম সমর্পণের চিত্র বর্ণিত হয়েছে যেখানে পুরাতন কান্দাহার। ]]
আরও দেখুন

• কান্দাহার
তথ্যসূত্র

বিষয়শ্রেণী:আফগানিস্তানের প্রদেশ
খোস্ত প্রদেশ

খোস্ত (, ) আফগানিস্তানের ৩৪ টি প্রদেশের মধ্যে একটি, যেটি দেশটির পূর্বাংশে অবস্থিত। খোস্ত প্রদেশটির পূর্ব দিক পাকিস্তানের ওয়াজিরিস্তান এবং কুর্রম দ্বারা ঘেরা। খোস্ত প্রদেশ আগে পাক্তিয়া প্রদেশের অংশ হিসাবে ব্যবহৃত হতো এবং খোস্ত পার্শ্ববর্তী বৃহত্তর অঞ্চলকে বর্তমানে লয়া পাক্তিয়া ("বৃহত্তর পাক্তিয়া") বলা হয়। খোস্ত প্রদেশের রাজধানী হিসাবে খোস্ত শহর ব্যবহৃত হচ্ছে। প্রদেশের জনসংখ্যা প্রায় ৫,৪৬,৮০০, যার বেশিরভাগই উপজাতীয় সম্প্রদায়। প্রদেশের খোস্ত বিমানবন্দর অভ্যন্তরীণ ফ্লাইট থেকে আফগানিস্তানের রাজধানী কাবুল পর্যন্ত ফ্লাইট সেবা প্রদান করছে।
ইতিহাস

১৯২৪ সালে খোস্ত প্রদেশ দক্ষিণ প্রদেশ হিসাবে পরিচিত ছিল এবং মঙ্গল পশতুন গোত্রের দ্বারা বিদ্রোহ হয়েছিল, যেটি খোস্ত বিদ্রোহ হিসাবে পরিচিত। যদিও উক্ত বিদ্রোহ শেষ পর্যন্ত ব্যর্থ হয় এবং ১৯২৫ সালে আফগান সরকার কর্তৃক সেটি দমন করা হয়েছিল।
তথ্যসূত্র
আরও দেখুন

*আফগানিস্তানের প্রদেশ


বিষয়শ্রেণী:আফগানিস্তানের প্রদেশ